ครม.ประชุมผ่านระบบ Video Conference คาดติดตามสถานการณ์การแพร่ระบาดของโรคติดเชื้อไวรัสโคโรนา 2019
ครม.ประชุมผ่านระบบ Video Conference คาดติดตามสถานการณ์การแพร่ระบาดของโรคติดเชื้อไวรัสโคโรนา 2019การประชุมคณะรัฐมนตรีวันนี้ มีพลเอก ประยุทธ์ จันทร์โอชา นายกรัฐมนตรี เป็นประธานการประชุมผ่านระบบ Video Conference ณ ห้องประชุม 301 ตึกบัญชาการ 1 ทำเนียบรัฐบาล โดยจับตาการติดตามสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) รวมถึงเตรียมพิจารณาแผนฟื้นฟูกิจการ บริษัท การบินไทย จำกัด ซึ่งแผนเร่งด่วน คือ การเพิ่มสภาพคล่องถึงสิ้นปี โดยจะจัดสรรเงินกู้ ที่กระทรวงการคลังเป็นผู้ค้ำประกันวงเงินกู้ให้นอกจากนี้ คาดว่าโครงการรักษาเสถียรภาพราคากุ้งปี 2563 จำนวน 4.5 หมื่นตัน วงเงินประมาณ 2,000 ล้านบาท จะเข้าสู่การพิจารณาของคณะรัฐมนตรี ตามที่ที่ปรึกษารัฐมนตรีว่าการกระทรวงเกษตรและสหกรณ์ ให้คำมั่นกับเกษตรกรผู้เลี้ยงกุ้งหรือไม่ โดยโครงการนี้มีกำหนดจะเริ่มขึ้น ตั้งแต่เดือนพฤษภาคม-กรกฎาคม 2563 กำหนดรายละไม่เกิน 10 ตันด้านกระทรวงมหาดไทย เสนอขอความเห็นชอบการกู้เงินในประเทศ เพื่อเป็นเงินลงทุนสำหรับการลงทุนในแผนงานระยะยาวใหม่ ปี 2563 ของการไฟฟ้าส่วนภูมิภาคกระทรวงดิจิทัลเพื่อเศรษฐกิจและสังคม เสนอโครงการพัฒนาระบบคลาวด์กลางภาครัฐ หรือ GDCCกระทรวงวัฒนธรรม เสนอร่างกฎกระทรวงกำหนดสาขา คุณสมบัติ หลักเกณฑ์ และวิธีการคัดเลือก และประโยชน์ตอบแทนของศิลปินแห่งชาติ